Diari Oficial de la Generalitat Valenciana


Sumari del DOGV 460, del 06-11-1986 (1986/807487)

ORDRE de 24 d'octubre de 1986, de la Conselleria de Cultura, Educació i Ciència, per la qual es convoquen concursos de trasllats general, restringit i pre-escolar en el Cos de Professors d'Educació General Bàsica.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   460

Data del DOGV
:   06-11-1986

Secció del DOGV
:   AUTORITATS I PERSONAL

Número del document
:   1986/807487


Data del document
:   24-10-1986

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 24 d'octubre de 1986, de la Conselleria de Cultura, Educació i Ciència, per la qual es convoquen concursos de trasllats, general, restringit i pre-escolar en el Cos de Professors d'Educació General Bàsica.  
Per tal de cobrir en propietat les vacants existents a la Comunitat Valenciana en Centres Públics d'EGB, en règim ordinari de provisió, s'han de convocar els concursos de trasllats previstos en l'article vuité del Decret de 18 d'octubre de 1957, article 15 del Decret de 5 de febrer de 1959 i article 87 de l'Estatut del Magisteri, amb modalitats que s'estableixen en aquesta Convocatòria.   
En atenció a aquests motius i d'acord amb el que disposa la Llei 4/1983 de 23 de novembre, d'ús i ensenyament del valencià (DOGV d?1-12-83) i l'Ordre Ministerial de 3 d'octubre de 1986 (BOE del 9), per la qual s'estableix el procediment aplicable als concursos de trasllats en els Cossos docents d'ensenyaments no universitaris.   
ORDENE:   
1. Convocatòria de Concursos de Trasllats   
1. Es convoquen els següents Concursos de Trasllats per tal de proveir en propietat les vacants de Centres Públics d'Educació Pre-escolar i Educació General Bàsica a la Comunitat Valenciana.   
a) Concurs General.   
b) Concurs Restringit, a localitats de cens superior a deu mil habitants.   
c) Concurs per a unitats d'Educació Pre-escolar.   
El Concurs per a unitats d'Educació Especial, per les seues característiques específiques es farà en convocatòria independent.   
Il. Normes Generals.   
2. Estan obligats de concursar pel torn voluntari del concurs general, els professors sense destinació definitiva i els que procedesquen de les situacions d'excedència forçosa i suspens. Aquests professors que no participen en aquest concurs o no obtinguen vacant entre les sol·licitades seran destinats d'ofici en propietat definitiva, si existeix vacant, a qualsevol província de la Comunitat Valenciana. Els professors que estiguen obligats a concursar pel torn voluntari del Concurs General i acrediten voluntàriament la titulació específica de valencià, en el cas de no aconseguir vacants entre les sol·licitades seran destinats d'ofici en propietat definitiva s'hi ha vacant per a la qual es requeresca titulació específica de valencià, a qualsevol província de la Comunitat Valenciana.   
Els professors en situacions de servei actiu, en serveis especial i servei a Comunitats Autònomes que, no sent en cap dels supòsits contemplats a l'apartat anterior, desitgen participar voluntàriament en els concursos de trasllats que per aquesta Ordre es convoquen, hauran d'acreditar si de cas la seua permanència com funcionari de carrera del Cos de Professors d'EGB en servei actiu i amb destinació definitiva durant almenys dos anys en el Centre des del qual participen. A aquests efectes els serà computable el present curs acadèmic.   
També podran participar en aquests concursos els professors que es troben en situació d'excedència voluntària i reunesquen les condicions per a reingressar al servei actiu.   
3. Les vacants a proveir en els concursos que es convoquen en aquesta convocatòria són les produïdes fins l'1 de setembre de 1986 d'acord amb el que assenyala el Decret de 18 d'octubre de 1957.   
En aquests concursos seran proveïdes automàticament, sense necessitat de ser sol·licitades novament, les vacants primeres resultes que es produesquen com a conseqüència de la resolució d'aquests en localitats que ja haguessen figurat anunciades, adjudicant-se, segons rotació reglamentària als concursants de més dret. S'entén per primera resulta la vacant que deixa un concursant destinat a plaça directament anunciada al Concurs. La produïda per professor que obté una resulta és segona resulta i en conseqüència no es proveu en aquests concursos.   
4. Totes les condicions que s'exigeixen en aquesta convocatòria i els mèrits que els concursants hi al·leguen, han de tenir-se complits o reconeguts l'1 de setembre de 1986, llevat del que disposa el número dos d'aquestes normes generals.   
5. Les destinacions dels tres concursos que es convoquen (general, restringit i pàrvuls), seran sempre a localitats determinades. La destinació a un centre concret, l'obtindran els interessats a través del concurset en localitats de cens superior a 10.000 habitants. En els altres casos s'obtindran per elecció davant l'Organ corresponent, elecció a la qual podran concórrer prèvia sol·licitud expressa, els professors ja destinats a la localitat, amb dos anys o més d'antiguitat en el centre; la preferència vindrà determinada per la puntuació que assolirà cadascú aplicant el article 71 de l'Estatut del Magisteri, bén entés que els qui van destinats per concurs no puntuaran per l'apartat a) d'aquest article.   
6. Els professors que procedents d'altres províncies que no pertanyen a la Comunitat Valenciana sol·liciten i obtinguen plaça d'EGB o Pre-escolar a la Comunitat Valenciana, queden compromesos d'acreditar els requisits que inclou el Decret 79/1984 de 30 de juliol (DOGV del 23 d'agost) o si de cas hi manca d'obtenir en un termini màxim de quatre anys la capacitat per a l'ensenyament del valencià en Educació Preescolar i EGB.   
Tots els concursants que sol·liciten vacants, tant de Preescolar com d'EGB, per a les quals cal la titulació específica de valencià hauran d'estar en possessió del Diploma de Mestres de Valencià o del certificat corresponent al nivell superior dels cursos de «Lingüística Valenciana i la seua Didàctica» expedits per les Universitats d'Alacant o València.   
III. Torns  
7. En aquests concursos hi haurà dos torns: «Consorts» i «Voluntari».   
La distribució de les vacants per a aquests torns es realitzarà d'acord amb el que determinen els Decrets de 18 d'octubre de 1957 i 5 de febrer de 1959, tenint en compte que el cicle de rotació començà en els concursos de 1979, en què s?establí la modalitat de provisió de vacants per un o altre sexe indistintament. Las vacants anunciades a consorts no cobertes per aquest torn incrementaran les del voluntari.   
Torn de consorts  
8. Pel torn de consorts podran sol·licitar els professors que, estant legitimats per a concursar en cada un dels tres Concursos, es troben inclosos en l'Article 73 de l'Estatut del Magisteri, reformat per Decret de 28 de març de 1952, fins i tot els consorts de funcionaris d'Organismes autònoms i entitats gestores de la Seguretat Social, que s?inclouran en l'apartat f).   
Les condicions i l'ordre per obtenir plaça per aquest torn seran els assenyalats en els articles 1r i 2n del Decret de 18 d'octubre de 1957.   
9. La reunió dels Professors consorts pot verificar-se a qualsevol de les localitats de l'Ajuntament on servesca l'altre conjuga llevat del que disposa l'apartat segon de l'article 73 de l'Estatut del Magisteri, sent indispensable per poder sol·licitar per aquest torn, justificar, per declaració del Professor sol·licitant, que no han fet ús d'aquest dret amb caràcter definitiu durant la vida professional, sinó és que es troben inclosos en algun dels casos previstos en l'apartat tercer de l'article 73 de l'Estatut del Magisteri, i que el conjuga que serveix a la localitat o terme municipal que se sol·licita, cas de pertànyer al Cos d'EGB, no participa en cap de Concurs d'aquest any.   
10. Segons que disposa l'Ordre de 30 de gener de 1958 (BOE de 22 de febrer), no podran sol·licitar pel torn de consorts els professors que serveixen en propietat en la mateixa localitat en què exercesca el cònjuge, encara que la destinació fas de les de provisió especial, relacionades en l'article 87 de l'Estatut del Magisteri.   
11. Segons que disposa l'article 76 del text legal esmentat, els qui concursen pel torn de consorts poden fer-ho, a més a més, per el voluntari, sense precisar-hi més d'una instància.   
12. Els qui sol·liciten pel torn de consorts hauran d'acompanyar a la petició els documents següents:   
a) Certificació de matrimoni.   
b) Acta de naixement i fe de vida de cada un dels fills menors de vint-i-un anys no emancipats.   
Aquests documents podran ser substituïts per la fotocòpia del llibre de família corresponent, compulsada pels Serveis Territorials de Cultura i Educació que tramiten la petició.   
c) Declaració a què es refereix el número nou d'aquesta convocatòria, en què conste, a més, el temps que, per raó de les destinacions servides com a funcionaris de carrera, han viscut separats ambdós cònjuges; no es computaran a aquests efectes els serveis en el terme municipal en què residesca el cònjuge, encara que fossen prestats amb caràcter provisional o en comissió de serveis. En el concurs de pàrvuls, la separació serà computada des de la possessió en una unitat d'aquesta mena com a tal especialista.   
Els cònjuges de professors d'EGB, a més dels anteriors documents, acompanyaran full de Serveis d'ambdós, certificat i tancat l'1 de setembre de 1986. Els qui sol·liciten com a inclosos en els apartats b), c), d), e) o f) de l'article primer del Decret de 18 d'octubre de 1957, presentaran full de serveis del concursant, certificat i tancat l'1 de setembre de 1986 i certificat del càrrec que serveix el cònjuge, en què conste el número de Registre Personal, la data de possessió, caràcter amb què l'exerceix i si forma part de la plantilla del Cos a què pertany. Els de l'apartat c) hauran d'expressar en aquesta certificació el sou que reben els cònjuges amb càrrec al Pressupost General de l'Estat.   
Els inclosos en l'apartat g) acompanyaran full de serveis del sol·licitant certificat en la mateixa data que les anteriors, i còpia compulsada pels Serveis Territorials de Cultura i Educació corresponents del nomenament del conjuga per al càrrec que exerceix en propietat i de plantilla, obtingut d'acord amb les disposicions vigents en la data que ingressà en algun Cos de la Diputació o Ajuntament.   
Els qui utilitzen el torn de consorts per segona vegada, uniran a la petició, a més dels documents exigits, còpia del carnet de família nombrosa, o declaració jurada d'haver obtingut el cònjuge una altra destinació per oposició en algun Cos d'aquest Departament, o còpia de l'Ordre segons la qual haguessen resultat separats sense la voluntat dels interessats.   
Torn voluntari  
La participació en cada un d'aquests tres concursos per el torn voluntari s'efectuarà de la següent manera:   
A) Concurs General  
13. La preferència per a obtenir plaça pel torn voluntari vindrà determinada per la major puntuació derivada del total a què s'eleve la suma dels apartats que estableix l'article 71 de l'Estatut del Magisteri.   
Els empataments en la puntuació els decidirà la major antiguitat en el Cos.   
Els serveis de l?epígraf a) de l'article 71 de l'esmentat Estatut, prestats en unitats classificades com a rurals, es qualificaran dobles. Aquesta doble qualificació de l'apartat a) només serà computada quan el professor sol·licite en el Concurs com a titular definitiu d'una unitat rural, i exclusivament pel temps efectiu prestat en aquesta.   
14. D'acord amb el que preceptua l'article 40 de l'Estatut del Magisteri, els qui concórreguen des de la primera destinació en propietat definitiva, tenen dret a què se'ls acumulen, a efectes de puntuació de l'apartat a) de l'article 71 de l'esmentat text, els serveis prestats provisionalment amb anterioritat a aquesta destinació. Igualment, els qui concórreguen des d'una destinació obtinguda en virtut de concurs a què hagueren d'acudir amb caràcter forçós, per haver-se'ls suprimit la unitat de què eren propietaris definitius, tindran dret a que se'ls acumulen, com a prestats a la localitat des de la qual sol·liciten els serveis realitzats on se'ls va suprimir, més els provisionals fins que obtingueren l'actual destinació per concurs.   
15. S'entendrà localitat des de la qual se sol·licita a efectes de còmput de serveis de l'apartat a) de l'article 71 de l'Estatut, i amb relació al grup segon a què fa referència l'article 68 d'aquest, l'última en què exerciren en propietat, a la qual s'acumularan els serveis prestats provisionalment amb posterioritat en qualsevol altra població.   
Per als del grup tercer de l'article 68, la localitat des de la qual concursen serà aquella que servien en propietat en concedir-los l'excedència, o en passar a destinació en l'estranger, sumant-se als que havien pogut servir amb caràcter provisional després d'haver-se reincorporat.   
B) Concurs restringit a localitats de cens superior a 10.000 habitants.   
16. Podran participar en aquest Concurs, pel torn voluntari, els Professors que reunesquen alguna de les condicions següents: a) Exercir, o haver exercit en propietat escola obtinguda per Concurs- Oposició a places de més de deu mil habitants. Si en la convocatòria del Concurs- Oposició s'hagués reconegut el dret de concursar per virtut de l'aprovació, no caldrà haver exercit Estola d'aquest cens en propietat per participar en el Concurs. També s'inclou en aquest apartat la circumstància d'haver guanyat el Concurs- Oposició restringit regulat per Decret de 5 de febrer de 1959, encara que no s'hagués exercit escola a localitat de més de 10.000 habitants.   
b) Professors procedents de l'extinguit Pla Professional de 1931, als quals els reconegué aquest dret la Disposició Transitòria cinquena de la Llei de 21 de desembre de 1965. c) Ser llicenciat en Pedagogia i haver exercit de fet, durant dos anys, escola nacional com a funcionari de carrera.   
d) Ser llicenciat en qualsevol altra Facultat Universitària o Estola Superior, i haver exercit de fet, durant dos anys, escola nacional, també com a funcionari de carrera.   
e) Exercir en propietat definitiva escola en localitat de més de 10.000 habitants obtinguda en règim general de provisió.   
Els participants en aquest concurs hauran de justificar documentalment la seua legitimació per a ser inclosos en algun dels apartats a què fa referència el punt anterior, bé mitjançant declaració jurada dels apartats a) i b), bé acompanyant fotocòpia del Títol de Llicenciat, d'haver efectuat el pagament dels drets per a la seua expedició, o certificació acadèmica en la què conste data d'acabament dels estudis, els qui participen com inclosos en els apartats c) o d). Els de l'apartat e) serà prou que acompanyen full de serveis degudament certificat.   
Cada grup és preferent a qualsevol dels que li segueixen.   
17. La preferència per obtenir destinació de cada grup vindrà determinada per la millor puntuació de cada concursant, exclusivament pels serveis prestats en propietat definitiva en el Centre des del qual sol·licita, amb independència de la categoria de la localitat des de la qual se sol·licita i la d'aquella a què aspira, que seran inoperants a aquests efectes. Cas d'igualtat de puntuació, hom s'atendrà a la major antiguitat en el Cos.   
C) Concurs a Unitats de Pre-escolar  
18. Pel torn voluntari d'aquest concurs els professors que estiguen en servei actiu podran sol·licitar així com els reingressats i els excedents que estiguen en condicions de reingrés i legitimats per participar en aquest concurs especial per haver assolit la condició de Pre-escolar, bé per Concurs- Oposició a escoles maternals i de pàrvuls o Concurs- Oposició a ingrés en el Cos de Professors d'EGB per l'especialitat de Pre-escolar, o per haver-la assolida pel pla de estudis de la carrera (Pla Experimental 1971), o per aprovació dels cursos corresponents de la UNED i ICEs en la modalitat de presencial, convocats pel Ministeri d'Educació i Ciència, o per les Comunitats Autònomes amb competències plenes en matèria d'Educació, requerint-se en aquest cas l'homologació pel Ministeri d'Educació i Ciència.   
Els participants en aquest Concurs hauran de justificar documentalment la seua legitimació de la següent manera:   
a) Els qui superen el Concurs- Oposició a escoles materials i Pàrvuls i Concurs- Oposició a ingrés en el Cos de Professors d'EGB per l'especialitat de Pre-escolar, mitjançant declaració a la qual faran constar l'Ordre de nomenament i BOE on es publicà.   
b) Els que l'assoliren pel Pla d'Estudis de la carrera, mitjançant fotocòpia de certificació acadèmica.   
c) Els que aprovaren els cursos realitzats a través de la UNED i ICEs mitjançant fotocòpia del Diploma.   
19. La preferència per tal d'obtenir plaça pel torn voluntari en aquest concurs de pàrvuls, serà la major puntuació, que derive del total a què s'eleva la suma dels apartats que estableix l'article 71 de l'Estatut del Magisteri exclusivament pels serveis en propietat definitiva prestats en unitats d'educació Pre-escolar una vegada que, adquirida la condició de parvulista que el legitima per a participar en aquest concurs, prengué possessió d'escola d'aquesta mena.   
En igualtat de puntuació, per a aquells professors que obtingueren la condició de parvulistes a través de Concurs- Oposició a escoles maternals i de pàrvuls o del Concurs- Oposició a ingrés en el Cos de Professors d'EGB- especialitat de Pre- escolar-, decidirà la major antiguitat de la promoció.   
Quan la condició de parvulista s'haja obtingut per aprovació dels cursos corresponents de la UNED o ICEs en la modalitat presencial, s'entendrà com a any de promoció aquell en què es convocaren els cursos esmentats, llevat que la superació d'aquests mateixos s'efectuàs amb anterioritat a l'ingrés en el Cos de Professors d'EGB, en el supòsit del qual, per a aquests efectes, l'any de promoció serà el del seu ingrés.   
En aquells casos en què l?aptitud per a l'exercici d'unitats de Pre-escolar s'haja assolit mitjançant el pla de estudis de la carrera s'entendrà com a promoció aquella per la qual s'efectuà l'ingrés en el Cos de Professors d'EGB, llevat dels qui obtingueren l'especialitat amb posterioritat a la data d'ingrés en el Cos, en aquest cas es considerarà com a promoció l'any de finalització dels estudis d'aquesta especialitat.   
En igualtat de promoció decidirà el millor número obtingut en aquesta.   
20. Les puntuacions concedides per activitats de l'article 45 de la Llei d'Educació Primària només seran d'aplicació als Concursos que es corresponguen específicament amb l'especialitat sota la qual el professor desenrotllà aquestes activitats, no podent-se computar en altre cas.   
IV. Petició condicional per a consorts  
21. Dins de cadascun del tres Concursos que són convocats, podran participar pel torn voluntari els professors consorts que, malgrat estar reunits a la mateixa localitat, desitgen de canviar de destinació. Aquesta condició de consorts hauran de fer-la constar en les peticions atés que, de no coincidir en la mateixa localitat amb l'altre cònjuge, queden autoritzats per a renunciar a les destinacions que les corresponguen, cosa que implicarà la renúncia total al Concurs.   
En aquestes peticions només es podran sol·licitar idèntiques localitats relacionant-les pel mateix ordre de preferència, i faran constar en aquestes sol·licituds, ben clarament el nom. i els cognoms de l'altre consort i el número de Registre Personal i el Document Nacional d'Identitat, i seran anul·lades les peticions que no s'ajusten a aquesta exigència i les destinacions que s'hi obtinguessen sense atenir-s'hi.   
En aquesta modalitat de petició condicional per consorts la puntuació que haurà de figurar en les peticions d'ambdós cònjuges, quan s'emparen en aquesta, serà aquella que corresponga a la inferior d'ambdós.   
En natural correspondència a aquesta limitació de puntuacions, en el cas que en arribar el torn a aquests consorts només hi hagués una vacant a la localitat sol·licitada per ambdós en lloc preferent, sense poder coincidir els dos en aquesta, es passarà a la següent sol·licitada; i si tampoc no hi hagués dues vacants per a coincidir es passarà successivament a les següents immediates, fins arribar a la possible coincidència, específica finalitat d'aquest peculiar sistema de petició.   
V. Petició «sense consumir plaça»  
22. Els professors amb destinació definitiva en Centres de règim d'administració especial, que sol·liciten en aquests concursos, i les professores que ho facen des de l'antiga situació d'excedència especial per casades, obtinguda abans de l'entrada en vigor de la Llei Articulada de Funcionaris, a l'empara dels preceptes de l'Estatut del Magisteri, i no desitgen consumir la plaça que obtinguen en qualsevol dels Concursos convocats, hauran de fer-ho constar en les instàncies i per això en l'imprés de sol·licitud s'haurà d'assenyalar en la casella corresponent a fi que la vacant assignada, en no consumir-la, puga ser adjudicada al concursant que immediatament després corresponga.   
Cas de coincidir diversos aspirants sol·licitant en cada Concurs una mateixa localitat «sense consumir», cada unitat anunciada en la mateixa població només pot ser adjudicada amb aquest caràcter una sola vegada al concursant de millor dret, passant tot seguit a assignar-la al de major puntuació dels qui la sol·liciten per a consumir-la.   
VI. Compatibilitat de convocatòries i concursos  
23. Es compatible la concurrència simultània a qualsevol de les convocatòries de trasllats (Ministeri d'Educació i Ciència, Departament d'Ensenyament de la Generalitat de Catalunya, Departament d'Educació, Universitats i Investigació del Govern Basc, Conselleria d'Educació i Cultura de la Junta de Galícia, Conselleria d'Educació i Cultura de la Junta d'Andalusia, Conselleria d'Educació del Govern de Canàries i Conselleria de Cultura, Educació i Ciència de la Generalitat Valenciana); i, dins d'aquestes, a qualsevol dels concursos general, restringit i pre-escolar, sempre que s'estiga legitimat per a això i es formule la sol·licitud en qualsevol cas en imprés únic.   
VII. Irrenunciabilitat de destinacions  
24. D'acord amb allò previngut a l'article 69 de l'Estatut del Magisteri, les destinacions dels concursos són irrenunciables, llevat del cas determinat en el número vint-i-un de la convocatòria, i implicarà l'obligatorietat de prendre possessió i servir les destinacions per a les quals siguen nomenats.   
VIII. Permutes i excedències  
25. Els professors que obtinguen plaça en els Concursos, i durant la tramitació d'aquests hagen permutat les destinacions, estaran obligats de servir l'Escola per a la qual hagen estat nomenats per Concurs, i s?anul·larà la permuta que s'hagués concedit.   
26. Els qui participen en aquests Concursos i sol·liciten i obtinguen l'excedència en el transcurs de la resolució o cessen en el servei actiu per qualsevol altra causa, seran considerats com a excedents o cessants en la plaça que els corresponga en el Concurs, i aquesta quedarà com a resulta d'aquest per a la provisió en aquell que immediatament siga convocat.   
IX. Professors de nou ingrés i sense propietat definitiva  
27. Els professors de nou ingrés que no hagen obtingut encara destinació en propietat definitiva, estan obligats de participar en el concurs general, pel torn voluntari.   
Aquests professors no podran al·legar ni, en conseqüència, acompanyar justificant de puntuació complementària, segons l'article 71 de l'Estatut, ni qualsevol altra classe de mèrits.   
L'ordre de preferència per a aquests professors, atés que en no tenir serveis en propietat definitiva no podran ser qualificats, vindrà determinat per la major antiguitat de la promoció a què pertanyen i dins d'aquesta per el millor número obtingut en la llista general coincident, general ment, i excepte en la desena i onzena promoció d'Accés Directe del Pla Experimental de 1971 i Concursos- Oposicions de 1984 i 1985, amb el número més baix de registre de personal. L'omissió o consignació errònia comportarà l'adjudicació de la vacant que puga correspondre-li dins de la Comunitat Autònoma en què presten serveis.   
X. Mestres rurals  
28. Els professors que procedien dels concursos de mèrits per a mestres rurals, i foren integrats en el Cos de Professors d'EGB per Decret de 23 de juliol de 1978 (BOE del 29 d'agost), cas de participar en el concurs general, podrán optar per una de les dues alternatives següents exclusivament:   
a) Sol·licitar localitats de cens inferior a 5.000 habitants i en aquest sentit puntuaran des de la pròpia confirmació com a mestres rurals.  
b) Sol·licitar localitats de cens superior a 5.000 habitants, en aquest cas puntuaran exclusivament pels serveis a comptar de la publicació del Decret pel qual han estat integrats en el Cos de Professors d'EGB.   
XI. Termini de peticions  
29. El termini de peticions per als dos torns dels tres concursos que es convoquen començarà a computar-se a partir del dia 15 de novembre i acabarà el 29 de novembre de 1986, ambdós inclusivament. Amb aquesta finalitat i segons determina el punt segon de l'Ordre Ministerial de 3 d'octubre de 1986 (BOE del 9), la relació de localitats a proveir es farà pública al BOM i al Diari Oficial de la Generalitat Valenciana amb anterioritat a la data d'inici del termini de sol·licituds anteriorment esmentat.   
XII. Instàncies i documentació  
30. Les instàncies acompanyades de full de serveis certificat i tancat l'1 de setembre de 1986, a més de la documentació exigida per a consorts, si es tracte de peticions en aquest torn, així com la documentació que acredita la legitimació per participar en el concurs restringit o en el de pàrvuls, que es determina en els números 16 i 18 respectivament, d'aquesta convocatòria, referida a 1 de setembre de 1986 per als qui participen en aquests dos concursos, seran presentades en els Serveis Territorials de Cultura i Educació de la província en què servesquen els sol·licitants, o en qualsevol de les Dependències a què fa referència l'article 66 de la Llei de Procediment Administratiu.   
Els professors que concórreguen des de la situació d'excedència no acompanyaran cap documentació especial, sinó la corresponent al torn i concurs en què desitgen de participar Cas d'obtenir destinació és quan vindran obligats a presentar en els Serveis Territorials de Cultura i Educació de la província on radique la destinació obtinguda i abans de la possessió d'aquesta, els documents que tot seguit són ressenyats, i que l'esmentat organisme haurà d'examinar a fi de prestar-ne la conformitat i autoritzar-los per fer-se càrrec de la destinació assolida. Els documents a exigir són els següents: còpia de l'ordre d'excedència i declaració de no haver estat separat mitjançant expedient disciplinari del servei de l?Administració de l'Estat, institucional o local, ni trobar-se inhabilitat per a l'exercici de les funcions públiques.   
Aquells professors que no aconseguesquen de justificar els requisits exigits per al reingrés, no podran prendre possessió de la destinació obtinguda en el concurs i la plaça esmentada quedarà com a resulta per a ser provista en el pròxim que es convoque.   
XIII. Formal i emplenament de la petició  
31. La instància sol·licitud, única per a totes les convocatòries (Ministeri d'Educació i Ciència, Departament d'Ensenyament de la Generalitat de Catalunya, Departament d'Educació, Universitats i Investigació del Govern Basc, Conselleria d'Educació i Cultura de la Junta de Galícia, Conselleria d'Educació i Ciència de la Junta d'Andalucia, Conselleria d'Educació del Govern de Canàries i Conselleria de Cultura, Educació i Ciència de la Generalitat Valenciana), i dins d'aquestes, per als tres concursos (general, restringit i pre-escolar), s'ajustarà al model oficial que podran obtenir els interessats als Serveis Territorials de Cultura i Educació; s'hi relacionaran, d'acord amb les normes incloses en el número següent, per ordre de preferència i seguint el numèric natural, les vacants que es sol·liciten, assenyalant acuradament amb una «X» la casella del concurs en què estan anunciades i sol·liciten, expressant amb la major claredat els conceptes exactes que es consignen a l'imprés de la instància.   
Qualsevol dada omesa o consignada erròniament per l'interessat, no podrà ser invocada per aquest a efectes de futures reclamacions, ni considerar lesionats els seus interessos ni drets per aquest motiu.   
Una vegada lliurada la documentació, no s'alterarà la petició per cap concepte, ni encara que es tracte de l'ordre de prelació de les vacants sol·licitades. Les que resulten il·legibles, no es col·loquen les dades de cada localitat en la casella corresponent, o no coincidesquen exactament amb la designació i número de codi amb què s'anuncien les places, es consideraran no incloses en la petició, i els concursants hi perdran tots els drets.   
32. Les vacants que se sol·liciten en els concursos hauran de consignar-se necessàriament en les formes que tot seguit s'expressen:   
1. Participació en un sol Concurs.   
Dins de l'apartat reservat a petició de vacants en l'imprés de sol·licitud, es consignarà en cada línia una vacant, marcant amb una «X» el Concurs pel qual se sol·licita. La mancança de marca o la consignació de més d'una «X» en la mateixa línia donarà lloc que es considere la vacant com a no sol·licitada.   
A) Concurs General  
a) Petició de localitats que pertanyen a qualsevol territori de la Comunitat Autònoma fins un màxim de 50, ordenant-les segons preferència. Si només aspiren a alguna d'aquestes vacants, no hauran de consignar en absolut el nom. de cap província en les línies reservades a l'efecte en l'imprés oficial.   
b) Petició global de destinació a vacants de la Comunitat Valenciana en província determinada. Els professors sense destinació en propietat definitiva, hauran d'incloure necessàriament en la petició, en el concepte global de províncies la totalitat de les que integren la Comunitat Valenciana. Encara que no ho efectuen així seran destinat d'ofici i amb caràcter definitiu a qualsevol província d'aquesta, si es disposava de vacants.   
B) Concurs Restringit a localitats de més de deu mil habitants   
Les places seran relacionades per ordre de preferència, seguint la numeració natural i expressant amb la major claredat els conceptes exactes que en l'imprés de sol·licitud siguen requerits. El número màxim de localitats a sol·licitar serà de 50.   
C) Concurs de Pre-escolar  
En aquest Concurs són d'aplicació les mateixes normes de l'apartat anterior.   
2. Participació simultània en més d'un Concurs.   
Els qui, per estar legitimats a l'efecte, desitgen participar simultàniament en dos, o en els tres Concursos que s'anuncien, formularan la relació de localitats sol·licitades en una sola instància i consignaran la totalitat de les vacants a què aspiren independentment del concurs a què corresponguen, per rigorós i absolut ordre de preferència, seguint l'ordre numèric natural i consignant necessàriament amb una «X» la casella d'aquell en què s'anuncia cada localitat sol·licitada.   
Quan a la mateixa localitat hi hagués vacants anunciades en més d'un concurs, serà imprescindible repetir en la següent o següents línies aquesta localitat per l'ordre del concurs que es preferesca. Aquest sistema evitarà que un mateix concursant puga obtenir destinació en més d'un concurs.   
En aquests casos de participació simultània, el número de localitats sol·licitades, no podrà ultrapassar en cap cas de 50 per cada concurs en què es participe, amb un límit de 120 quan es participe en els tres concursos.   
XIV. Participació en més d'una convocatòria  
33. Cas de participació simultània en més d'una convocatòria, serà condició indispensable que les vacants s'agrupen en bloc homogenis, és a dir, que no podran barrejar-se vacants pertanyents a d'altres convocatòries, sinó que hauran de figurar primer les d'una convocatòria determinada, la que siga preferida, en aquest primer bloc poden incloure's vacants de qualsevol dels tres Concursos, general, restringit i pre-escolar, fins i tot barrejats, esgotat aquest primer bloc se passarà a un segon bloc d'altra convocatòria i s'actuarà d'igual forma; i si convé i alhora, als altres possibles blocs. En aquests casos de participació simultània en més d'una convocatòria el número de localitats sol·licitades no podrà excedir, en cap cas, de 50 per cada concurs, amb un límit màxim de 120.   
Seran anul·lades les peticions dels qui participant en més d'una convocatòria, no s'ajusten a la norma indicada.   
XV. Tramitació  
34. Els Serveis Territorials de Cultura i Educació són els encarregats de la tramitació de les sol·licituds dels professors que servesquen en la demarcació d'aquests llevat de les de qui exercesquen provisionalment o en comissió de serveis destinació diferent a la qual són titulars, que seran tramitades pels Serveis Territorials d'Educació de la província a que pertanya el centre la propietat definitiva de la qual ostenten.   
Les sol·licituds dels professors inclosos en els grups segon i tercer de l'article 68 de l'Estatut del Magisteri, seran tramitades pels Serveis Territorials de Cultura i Educació de la província en què haguessen exercit l?última destinació en propietat definitiva, llevat de les d'aquells ja reingressats fora de concurs la tramitació dels quals la faran els Serveis Territorials de Cultura i Educació de la província en què estiguen exercint amb caràcter provisional.   
Els Serveis Territorials de Cultura i Educació que reben instàncies la tramitació de les quals corresponga a qualsevol altre d'aquests organismes, actuaran d'acord amb els números u i dos de l'article 66 de la Llei de Procediment Administratiu.   
No es faran càrrec de les sol·licituds presentades fora de termini, ni d'aquelles que no estiguen explícitament incloses en els grups i condicions necessaris per concursar. Aquelles que siguen rebudes per correu en alguna d'aquestes formes, les tornaran l'endemà als interessats. Els sol·licitants podran exigir rebut de la presentació de les instàncies, sempre que el lliurament es faça personalment.   
En els casos en què es deixen de consignar amb tota claredat alguna de les dades que han d'incloure's en la petició; no s'adjunte la documentació exigida, s'atendrà al que preveu l'article 71 de la Llei de Procediment Administratiu i es requerirà l'interessat perquè, en un termini de 10 dies esmenen la mancança o s'adjunten documents preceptius, i s'apercep per aquesta que, si no ho fa, la petició serà arxivada sense mes tràmit.   
En aquests casos, les peticions d'aquests concursants seran tramitades pels Serveis Territorials de Cultura i Educació com les dels altres fent constar a l'encapçalament de la petició el defecte a esmenar i la circumstància del requeriment a l'interessat, corresponent a la Direcció General d'Educació Bàsica i Ensenyaments Especials la mesura d'arxivar, sense mes tràmit, les peticions que no s'haguessen esmenat, en aquest sentit els respectius Serveis Territorials de Cultura i Educació oficiaran sobre aquesta circumstància a la Direcció General.   
Per cada sol·licitud, els Serveis Territorials de Cultura i Educació emplenaran una carpeta- informe, i certificaran la veracitat de les dades incloses en aquella; del temps de permanència del sol·licitant a la localitat en què servei en propietat, a més del que haja d'abonar-li per prestat provisionalment en una altra; o puntuar-lo doble si es tracte de serveis en Estola Rural, expressats en anys, mesos i dies; els de propietat en el Cos d'EGB i que reuneixen les condicions generals per a concursar.   
El detall i resum de la puntuació per cada concepte constarà a l'informe. En la part corresponent de la Instància i en la part inferior dreta de la portada d'aquesta constarà el total de puntuació. Es consignarà, igualment, en el seu lloc el número de Registre Personal.   
En les peticions del torn de consorts, certificaran que reuneixen les condicions assenyalades per sol·licitar per a aquest torn, que el conjuga del concursant, si fas professor d'EGB serveix en propietat a la localitat o terme municipal a què corresponga la vacant que sol·licita; que no participa en cap dels torns i concursos d'aquest any i que els mèrits que al·lega el peticionari estan documentalment provats, figurant en l'informe la qualificació que els corresponga.   
Quan l'interessat sol·licita, alhora, pel torn voluntari, els Serveis Territorials faran constar aquesta circumstància en la petició.   
35. En el termini de 10 dies naturals comptats des de l'endemà que finalitze l'admissió d'instàncies, els Serveis Territorials d'Educació exposaran en el tauler d'anuncis les relacions per ordre alfabètic de cognoms, amb el resum de la puntuació de cada sol·licitant dins del concurs en què participa, i faran pública la relació de peticions que haguessen estat rebutjades donant un termini de 10 dies naturals per a reclamacions.   
36. Finalitzat el termini esmentat, els Serveis Territorials exposaran al tauler d'anuncis les rectificacions escaients, i remetran a la Direcció General d'Educació Bàsica i Ensenyaments Especials les peticions dels sol·licitants ordenades per ordre alfabètic de cognoms.   
Separadament i ordenades de la mateixa forma, seran trameses les carpetes informes i les reclamacions hagudes, amb proposta de resolució.   
37. Els Serveis Territorials remetran, també, una relació dels professors que, obligats de concursar en el general, no ho haguessen efectuat, especificant-hi causa, situació i, si convé, puntuació que els correspondria, d'haver sol·licitat. D'aquests professors, formularà un imprés de sol·licitud per a cadascun, en què es consignaran totes les dades que s'assenyalen per als que han prestat sol·licitud, sense consignar-hi vacants sol·licitades, i segellat amb el des Serveis Territorials en el lloc de la signatura.   
XVI. Publicació de vacants i adjudicació de destinacions. 38. La Direcció General d'Educació Bàsica i Ensenyaments Especials resoldrà tots els dubtes que se susciten en compliment del que disposa aquesta convocatòria, anunciarà les vacants a proveir, adjudicarà provisionalment les destinacions, amb concessió d'un termini de reclamacions i, finalment, elevarà a definitius els nomenaments resolent aquells a través de la mateixa Resolució, que serà objecte de publicació al Diari Oficial de la Generalitat Valenciana i al «Butlletí Oficial del Ministeri d'Educació i Ciència», i per la qual s'entendran notificats a tots els efectes els concursants als quals els afecten.   
València, 24 d'octubre de 1986.   
El Conseller de Cultura, Educació i Ciència,  
CEBRIA CISCAR I CASABAN